b'\n_START_ARTICLE_\n\xc5\xa0krat Zguba in kameleon\n_START_PARAGRAPH_\n\xc5\xa0krat Zguba in kameleon je trilogije knjig, ki jih je napisala Jelka Godec Schmidt. Prva pustolov\xc5\xa1\xc4\x8dina \xc5\xa1krata Zgube in kameleona je bila objavljena v reviji Ciciban leta 2001, vse nadaljnje pustolov\xc5\xa1\xc4\x8dine pa so, skupaj z revijo, izhajale mese\xc4\x8dno, do leta 2004._NEWLINE_Napis v prvi izdaji knjige \xc5\xa0krat Zguba in kameleon se glasi:\xc2\xa0\xc2\xbbKdo je \xc5\xa1krat Zguba? To je tisti \xc5\xa1krat, ki rad potuje. \xc5\xbdal na potovanjih vedno izgubi skoraj vse svoje re\xc4\x8di, zato ga vsi kli\xc4\x8dejo kar Zguba. Kdo pa je kameleon? Kameleon je majhna, ku\xc5\xa1\xc4\x8darju podobna \xc5\xbeival, ki spreminja barvo. Vedno je tak\xc5\xa1ne barve, kot je njegova okolica, zato se lahko dobro skrije. Kameleon je najbolj\xc5\xa1i \xc5\xa1kratov prijatelj in ga spremlja na vseh potovanjih.\xc2\xab\xc2\xa0\n_START_SECTION_\nVsebina pravljic\n_START_PARAGRAPH_\n\xc5\xa0krat Zguba in kameleon sta dva junaka, s pomo\xc4\x8djo katerih otroci na slikah, polnih zanimivostih, i\xc5\xa1\xc4\x8dejo skrite predmete. Poleg tega jim kameleon vedno pripravi \xc5\xa1e kak\xc5\xa1no zanimivo nalogo, kot je na primer barvanje skrite slike ali re\xc5\xa1evanje labirinta, nadaljevanje dolo\xc4\x8denega zaporedja itd. \xc5\xa0krat in kameleon sta popotnika in tako v treh knjigah obi\xc5\xa1\xc4\x8deta marsikoga in marsikatero de\xc5\xbeelo. V prvi knjigi obiskujeta raznorazne poklice. Tako se znajdeta med ribi\xc4\x8di, piska\xc4\x8di, drvarji, okra\xc5\xa1evalci, klobu\xc4\x8darji, sanka\xc4\x8di, sla\xc5\xa1\xc4\x8di\xc4\x8darji, \xc4\x8distilci, slikarji itd. Na koncu se po mesecih popotovanj ponovno vrneta domov._NEWLINE_V drugi knjigi jima prijatelji podarijo \xc4\x8dasovni stroj. Odpravita se na potovanje po preteklosti, s seboj pa vzameta \xc5\xa1e putko Brsko, ki naj bi jima nosila sve\xc5\xbea jajca. Popotovanje pri\xc4\x8dnejo v pradavnini, nadaljujejo do piramid, do vikingov, renesan\xc4\x8dnega mesta, vse do pristani\xc5\xa1\xc4\x8da pred petdesetimi leti._NEWLINE_\xc5\xa0krat Zguba se na koncu naveli\xc4\x8da preteklosti in prijatelji iz tovarne letalnih naprav mu izdelajo ultra lahko letalo. Tako se v tretji knjigi s kameleonom podata na popotovanje po Evropi.'